पाएं अपने शहर की ताज़ा ख़बरें और फ्री ई-पेपरडाउनलोड करें
जिले में शनिवार को कोरोना के 397 नए केस आए। अब कुल केस 15 हज़ार पार कर 15273 हो गए हैं। वहीं, 191 कोरोना पेशेंट ठीक हुए। अब तक 13283 पेशेंट ठीक हो चुके हैं। एक्टिव केस 1773 हो गए है। यमुनानगर में शनिवार को कोरोना प्रोटोकॉल में 9 लोगों के शवों का संस्कार किया गया।
इनमें सेक्टर 17 निवासी 78 साल का व्यक्ति, छछरौली की 88 साल की महिला, अलाहर की 63 साल की महिला, मोहन नगर निवासी 66 साल की महिला, 64 साल की रादौर की महिला, 62 साल के यमुनावाला गांव निवासी, त्यागी गार्डन की 64 साल की महिला, 84 साल के जोगिंदर नगर निवासी व्यक्ति और 44 साल का व्यक्ति शामिल है। विभाग ने तीन की मौत को ही कोरोना से माना है।
उधर, कोरोना संक्रमित महिला थाना एसएचओ सोमवती का संतोष अस्पताल में इलाज चल रहा है। शनिवार को वे कोविड वार्ड से बाहर आ गई और हंगामा किया।
डाॅ. लोकेश गर्ग ने इसकी सूचना एसपी को दी। वहां एसएचओ को समझाने के लिए पुलिस अधिकारी पहुंचे। वहीं, उपमंडल रादौर में एक बुजुर्ग महिला व एक पुरुष की कोरोना संक्रमण से माैत हाे गई। 68 वर्षीय महिला शहर की शास्त्री कॉलोनी व 75 वर्षीय बुजुर्ग गांव रादौरी का रहने वाला था।
मृतक महिला का शनिवार को शहर के श्मशान घाट में नगरपालिका के कर्मचारियों की टीम ने अंतिम संस्कार किया। जबकि मोहाली के एक निजी अस्पताल में कोरोना का शिकार हुए बुजुर्ग का जगाधरी में शनिवार को अंतिम संस्कार किया गया।
रादौर में यहां-यहां मिले कोरोना संक्रमित
एसएमओ डॉ. विजय परमार ने बताया कि शनिवार को उपमंडल रादौर में 12 महिलाओं सहित 19 लोग संक्रमित मिले। गांव रपौली में 65 वर्षीय पुरुष व 65 वर्षीय महिला, गांव गुंदियाना में 63 वर्षीय महिला, गांव जठलाना में 76 वर्षीय पुरुष, गांव सिकंदरा में 27 वर्षीय पुरुष, गांव अलाहर में 47 वर्षीय महिला, 28 वर्षीय पुरुष, 26 वर्षीय महिला, 31 वर्षीय महिला, 60 वर्षीय महिला व 44 वर्षीय पुरुष, गांव करतारपुर में 35 वर्षीय पुरुष, गांव राझेड़ी में 42 वर्षीय महिला व 17 वर्षीय युवती, गांव मंधार में 35 वर्षीय महिला 70 वर्षीय पुरुष, गांव फतेहगढ़ में 58, 38 व 82 वर्षीय महिला संक्रमित मिली।
उन्होंने बताया कि उपमंडल में 159 लोग संक्रमित हैं। अब तक उपमंडल में 1029 लोग संक्रमित मिले हैं। जिनमें से 852 लोग ठीक हो चुके हैं। अब तक 23911 लोगों के सैंपल लिए जा चुके हैं। शनिवार को सरकारी अस्पताल रादौर में 121 लोगों के सैंपल लिए गए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn